Burneyrelieffet

Burneyrelieffet, også kalt Nattens Dronning-relieffet, er et relieff av terrakotta fra Isin-Larsa-tiden eller fra gammelbabylonsk tid. Det viser en bevinget, naken kvinnelig antropomorf figur med fugleklør, flankert av ugler og båret av løver - åpenbart en gudinne. Det har blitt datert til mellom 1800 og 1750 f.Kr.«Burney relief / Queen of the Night», British Museum

Relieffet stammer fra det sørlige Irak. Men ettersom det er kommet forskerne i hende via kunsthandlere har det ikke latt seg gjøre å stedfeste opprinnelsen nøyaktig. Relieffet kom i 1924 til England, og undersøkelser av det ble publisert første gang i 1937.Frankfort, Henri (1937): «The Burney Relief» i: Archiv für Orientforschung 12, s. 128–135. Bortsett fra dets særegne ikonografi er dets dype relieff og relative store størrelse en antydning om det var benyttet som kultbilde. Hvilken gudinne som er fremstilt på relieffet er fortsatt omdiskutert. Det kan være Inanna eller Ištar eller også søsteren Ereškigal, og dessuten Lilith.

Navnet «Burneyrelieffet» kommer fra den daværende eier, Sydney Bernard Burney. I 2003 ble relieffet kjøpt av British Museum.Inv. ME 2003.07-18.1 Etter at ektheten ble betvilt flere ganger, gjennomførte British Museum termoluminescens-dateringer, og det bekreftet ektheten.Albenda, Pauline (April–juni 2005): "The «Queen of the Night" Plaque: A Revisit» i: Journal of the American Oriental Society (American Oriental Society) 125 (2): 171–190.

 Referanser 

 Litteratur 
 Henri Frankfort:  «The Burney Relief», i Archiv für Orientforschung 12, 1937, s. 128-135.
 Pauline Albenda:  «The "Queen of the Night" Plaque: A Revisit »', i Journal of the American Oriental Society 125, 2005, s. 171-190.
 Dominique Collon: The Queen of the Night. British Museum Objects in Focus. London 2005.
 Elisabeth Von der Osten-Sacken: «Zur Göttin auf dem Burneyrelief », i S. Parpola, R. M. Whiting (utg.): Sex and Gender in the Ancient Near East. Proceedings of the XLVIIe Rencontre Assyriologique Internationale, Helsinki, Helsinki 2002, s. 479-487.

 Eksterne lenker 

 British Museums databank

Kategori:Arkeologi i Irak
Kategori:British Museum
Kategori:Keramikk
Kategori:Skulpturer
Kategori:Babylonia